CELEX: C2007/183/28
Language: et
Date: 2007-08-04 00:00:00
Title: Kohtuasi C-225/07: Eelotsusetaotlus, mille esitas Amtsgericht Landau/Isar (Saksamaa) 7. mail 2007 — Kriminaalmenetlus, milles süüdistatav on Rainer Günther Möginger

4.8.2007   
            
            
               ET
            
            
               Euroopa Liidu Teataja
            
            
               C 183/17
            
         Eelotsusetaotlus, mille esitas Amtsgericht Landau/Isar (Saksamaa) 7. mail 2007 — Kriminaalmenetlus, milles süüdistatav on Rainer Günther Möginger
   (Kohtuasi C-225/07)
   (2007/C 183/28)
   Kohtumenetluse keel: saksa
   Eelotsusetaotluse esitanud kohus
   Amtsgericht Landau/Isar
   Põhikohtuasjas toimuva kriminaalmenetluse pool
   Rainer Günther Möginger
   Eelotsuse küsimused
   
               1.
            
            
               Kas nõukogu 29. juuli 1991. aasta direktiivi 91/439/EMÜ juhilubade kohta (1) artikli 1 lõiget 2, artikli 7 lõike 1 punkti b, artikli 8 lõikeid 2 ja 4 ning artiklit 9 tuleb tõlgendada nii, et
               liikmesriik ei tohi keelduda teises liikmesriigis väljastatud juhiloa tunnustamisest isegi siis, kui esimesena mainitud liikmesriigis on juhioa omanikult selles riigis väljastatud luba ära võetud või see tühistatud ning kui teises liikmesriigis väljastati juhiluba enne seda, kui juhiloa äravõtmise meetmega seoses kohaldatud keeluaeg esimeses liikmesriigis uue juhiloa saamiseks oli lõppenud?
            
         
               2.
            
            
               Juhul, kui vastus esimesele küsimusele on jaatav, siis
               Kas kõnealust direktiivi tuleb tõlgendada nii, et esimesena mainitud liikmesriigi kohtud ja asutused võivad vastastikuse tunnustamise põhimõtet rikkuda siis, kui juhiloa omanik ei saa teatud juhtudel õiguse kuritarvitamise tõttu tugineda mõnes teises Euroopa Liidu liikmesriigis omandatud juhtimisõigusele, seda näiteks siis, kui objektiivsete asjaolude hindamisel selgub, et hoolimata ühenduses õiguses sätestatud tingimuste formaalsest täitmisest jäi direktiivi sätete eesmärk saavutamata, ning kui esineb subjektiivne element — nimelt kavatsus kasutada ühenduse õigusega ette nähtud eelist, mis seisneb teises Euroopa Liidu liikmesriigis omandatud juhiloa tunnustamises, kusjuures vastavad tingimused loodi kunstlikult,
               eelkõige,
               
                           —
                        
                        
                           kui esimesena mainitud liikmesriigi andmetel oli juhiloa omaniku alaline elukoht juhiloa väljastamisel selle liikmesriigi territooriumil, mitte aga juhiloa väljastanud liikmesriigi territooriumil, ning
                        
                     
                           —
                        
                        
                           kui esimesena mainitud liikmesriigi andmetel tuleb objektiivsete ja kohtus tuvastatavate asjaolude alusel lähtuda sellest, et juhtimisõigusega isikul polnud mingil juhul võimalik esimeses liikmesriigis õiguspäraselt juhiluba omandada.
                        
                     
         
      (1)  EÜT L 237, lk 1; ELT eriväljaanne 07/01, lk 317.